Στο νοσοκομείο του Καρπενησίου μεταφέρθηκαν τα ξημερώματα 40 άτομα που συμμετέχουν στο 28ο Αντιιμπεριαλιστικό Διήμερο της ΚΝΕ που πραγματοποιείται στο Καρπενήσι.

ADVERTISING

Σύμφωνα με τον γιατρό του νοσοκομείου Δημήτρη Καρατσίκη, πήγαν εκεί από τις 3 τα ξημερώματα με συμπτώματα διάρροιας και εμετού.

Οι περισσότεροι τα ξημερώματα πήραν εξιτήριο και έφυγαν από το νοσοκομείο και ήδη ταξιδεύουν για τα σπίτια τους. Στις 3 το μεσημέρι πήρανε εξιτήριο και οι δύο τελευταίοι νεολαίοι που είχαν παραμείνει στο νοσοκομείο και ήδη ετοιμάζονται να ταξιδεύσουν για Θεσσαλονίκη

Σε ό,τι αφορά τις αιτίες έγινε γνωστό ότι έχουν σχέση με το νερό που ήπιαν κατά τη διάρκεια πεζοπορίας τους. Ειδικότερα, την Παρασκευή το απόγευμα είχε οργανωθεί πεζοπορία στον Καρπενησιώτη ποταμό, από όπου η ομάδα των νεαρών ήπιε νερό.